**Športový areál Majerníkova a plánované podujatie**

Hlavným cieľom okrem iných aktivít Združenia rodičov a zástupcov žiakov na Základnej škole Alexandra Dubčeka, občianske združenie, Majerníkova 62, 841 05 Bratislava bolo počas 5-tich rokov, podľa možností a schopností zabezpečiť obnovu a rozvoj športového areálu.

**Dôvodom je získať čo najviac detí, mládeže a Dlhodielčanov ku využívaniu športového areálu. Čim viac areál bude využitý na šport, tým menej negatívnych javov sa v ňom bude diať (fajčenie alkohol detí a mládeže).**

***Z uvedeného dôvodu pozývame v stredu 10.10 od 16:00 – 18:00 dlhodielske deti, mládež, ľudí z Dlhých Dielov a športovcov – bežcov od 18:30 do 20:00 na športový podvečer organizovaní laikmi / nadšencami z našej komunity pre sprostredkovanie správnych vzorov Deťom a Mládeži. Zmeňme spolu vyrastajúcu novú generáciu detí a mládeže.***

Združenie rodičov spolu s komunitou dobrovoľníkov z Dlhých Dielov a dobrovoľníkov z rôznych nadácii sa od roku 2014 dobrovoľne stará o rozvoj a obnovu športového areálu Majerníkova, aj napriek tomu, že športový areál nepatrí správe školy ani združeniu.

Medzi posledné zrealizované veľké projekty v športovom areály patria: rok 2017 - Gymcentrá a Workout na cvičenie; rok 2018 - Osvetlenie bežeckej dráhy, Polohovateľné futbalové ihrisko na trávnatej ploche, obnova ihrísk pre loptové hry.

**Projekty finančne podporili za obdobie 5-rokov:**

Nadácie: 7 500 eur (Nadácia Pontis, Nadácia VÚB, IBM – viackrát, Raiffesen banka, Volkswagen)

Dary a sponzoring obyvateľov z Dlhých dielov: 10 000 eur

Naše o.z.: 2 000 eur

Štát: 4 500 eur

Mestská časť Karlova Ves a VPS: 2 500 eur

**SPOLU: 26 500 EUR**

**Projekty prácou ľudských rúk odrobili za obdobie 5-rokov:**

Žiaci a rodičia: viac ako 600 ľudí

Dobrovoľníci zo športového areálu: viac ako 200 ľudí

Dobrovoľníci z firiem: viac ako 500 ľudí

**SPOLU: viac ako 1300 ľudí, spolu odrobili viac ako 5500 hodín**

Všetkým úprimne ďakujem, bez vás by sa to nepodarilo.

S pozdravom

Martin Gabaj, predseda o.z.